Προκήρυξη διαγωνισμού για την εισαγωγή στην Εθνική Σχολή Δικαστικών Λειτουργών (ΕΣΔΙ)

Περιγραφή: Η διαδικασία αφορά στην προκήρυξη και διενέργεια του διαγωνισμού, για την εισαγωγή στην Εθνική Σχολή Δικαστικών Λειτουργών, εκπαιδευομένων που πρόκειται να καταλάβουν θέσεις δικαστικών υπαλλήλων στα δικαστήρια και τις δικαστικές υπηρεσίες της χώρας.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΔΙΚΑΙΟΣΥΝΗΣ
en: MINISTRY OF JUSTICE
Οργανική μονάδα θεσμικού φορέα: title: el: ΔΙΕΥΘΥΝΣΗ ΔΙΚΑΣΤΙΚΩΝ ΥΠΑΛΛΗΛΩΝ
Παρέχεται σε: Απόφοιτους
Απόφοιτοι Λυκείου
Απόφοιτοι Πανεπιστημίου
Υπηρεσία / οργανική μονάδα εποπτευόμενου φορέα: Εθνική Σχολή Δικαστικών Λειτουργών
Σημεία εξυπηρέτησης: Παρέχεται μόνο ψηφιακά
Ψηφιακά σημεία παροχής: title: Υποβολή αίτησης
Αριθμός δικαιολογητικών: 9 έως 10 + (3)
Κόστος: Παρέχεται χωρίς κόστος
Εκτιμώμενος χρόνος: 30 έως 100 ημέρες
Διάρκεια ισχύος: Τύπος: Αόριστη
Προϋποθέσεις: conditions_name: Στο διαγωνισμό γίνονται δεκτοί όσοι έχουν συμπληρώσει το 21ο έτος της ηλικίας τους. Ως ημέρα γέννησης θεωρείται η 1η Ιανουαρίου του έτους γέννησης.
conditions_type: Ηλικιακές
conditions_name: Στο διαγωνισμό γίνονται δεκτοί Έλληνες πολίτες. Οι πολίτες των κρατών μελών της Ευρωπαϊκής Ένωσης επιτρέπεται να διορίζονται σε θέσεις οι οποίες δεν εμπίπτουν στην  εξαίρεση της παρ. 4 του άρθρου 45 της Συνθήκης για τη λειτουργία της Ευρωπαϊκής Ένωσης, σύμφωνα με όσα προβλέπονται στις ειδικές για αυτούς διατάξεις. 
Ο διορισμός πολιτών κρατών μελών που δεν είναι μέλη της Ευρωπαϊκής Ένωσης επιτρέπεται στις περιπτώσεις που προβλέπονται από ειδικές διατάξεις.
conditions_type: Υπηκοότητας
conditions_name: Οι υποψήφιοι οφείλουν να έχουν εκπληρώσει τις στρατιωτικές τους υποχρεώσεις κατά τον χρόνο εγγραφής στην Εθνική Σχολή Δικαστικών Λειτουργών, είτε να  έχουν απαλλαγεί νόμιμα από αυτές.  Όσοι έχουν αναγνωρισθεί ως αντιρρησίες συνείδησης πρέπει να έχουν εκπληρώσει σύμφωνα  με τις ειδικές διατάξεις της στρατολογικής νομοθεσίας, άοπλη θητεία ή εναλλακτική πολιτική κοινωνική υπηρεσία.
conditions_type: Στρατολογικές
conditions_name: Στον διαγωνισμό γίνονται δεκτοί όσοι έχουν την υγεία που τους επιτρέπει να εκτελούν τα καθήκοντα της θέσης στην οποία πρόκειται να διοριστούν. Η έλλειψη φυσικών σωματικών δεξιοτήτων δεν εμποδίζει τον διορισμό, εφόσον ο δικαστικός υπάλληλος, με την κατάλληλη τεχνική υποστήριξη, μπορεί να ασκεί τα καθήκοντα της αντίστοιχης θέσης. Ειδικές διατάξεις για τον διορισμό ατόμων με αναπηρία δεν θίγονται.
Η σωματική και ψυχική υγεία του υποψηφίου πιστοποιείται, αντιστοίχως,  με γνωματεύσεις που υποβάλλονται ηλεκτρονικά μαζί με την αίτηση: α) παθολόγου ή γενικού ιατρού κατά την παρ. 2 του άρθρου 7 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. ν. 3528/2007 (Α’ 26) και β) ψυχιάτρου ψυχιατρικής κλινικής κρατικού ή πανεπιστημιακού νοσοκομείου ή του νόμιμου αναπληρωτή του (όπως το αρ. 55Η  παρ.3 του ν.4871/2021 τροποποιήθηκε με το άρθρο 30 του ν. 5108/2024 (Α΄65)). Σε περίπτωση διαπίστωσης έλλειψης φυσικών ή ψυχικών  δεξιοτήτων του υποψηφίου, εξετάζεται κατά πόσο η έλλειψη αυτή εμποδίζει ή όχι την άσκηση των   καθηκόντων του ως δικαστικού υπαλλήλου. Εφόσον πιστοποιηθούν από τον ιατρό η υγεία και η σωματική και ψυχική καταλληλότητα του υποψήφιου για την άσκηση των ανωτέρω καθηκόντων, λαμβάνονται όλα τα αναγκαία μέτρα για τη διευκόλυνση της συμμετοχής του υποψηφίου στον εισαγωγικό διαγωνισμό. Στα μέτρα διευκόλυνσης μπορεί να περιλαμβάνεται και η παροχή παράτασης για την ολοκλήρωση της εξέτασης. Η παράταση αυτή δεν μπορεί να υπερβαίνει το ένα δεύτερο (1/2) του προβλεπόμενου χρόνου για την ολοκλήρωση της εξέτασης.
conditions_type: Ιατρικές
conditions_name: Στον διαγωνισμό δεν γίνονται δεκτοί όσοι τελούν υπό καθεστώς πλήρους ή μερικής στερητικής ή επικουρικής δικαστικής συμπαράστασης ή συνδυασμού τους, για όσο χρόνο ισχύει η δικαστική απόφαση για τον συμπαραστατούμενο.
conditions_type: Δικαστικές
conditions_name: Στον διαγωνισμό δεν γίνονται δεκτοί όσοι έχουν κώλυμα βάσει του άρθρου 7 του Ν.4798/2021(ποινική καταδίκη και υποδικία), ήτοι: α) Όσοι καταδικάστηκαν αμετάκλητα για κακούργημα,καθώς και σε οποιαδήποτε ποινή για κλοπή, υπεξαίρεση, απάτη, εκβίαση, πλαστογραφία, απιστία δικηγόρου, δωροδοκία, ή παράνομη βεβαίωση ή είσπραξη δικαιωμάτων του Δημοσίου, απιστία κατά του νομικού προσώπου του Ελληνικού Δημοσίου, των νομικών προσώπων δημοσίου δικαίου, ή των οργανισμών τοπικής αυτοδιοίκησης, παράβαση καθήκοντος, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής.
β) Όσοι έχουν παραπεμφθεί με τελεσίδικο βούλευμα ή με απευθείας κλήση για κακούργημα ή με τελεσίδικο βούλευμα για πλημμέλημα της περ. α) μπορούν να λαμβάνουν μέρος στις διαδικασίες επιλογής, αλλά δεν διορίζονται δικαστικοί υπάλληλοι, εάν κατά τον χρόνο διορισμού δεν έχει εκδοθεί αμετάκλητη αθωωτική απόφαση ή αμετάκλητο αθωωτικό βούλευμα.
γ) Όσοι καταδικάστηκαν αμετάκλητα σε ποινή στερητική της ελευθερίας, διάρκειας μεγαλύτερης από ένα (1) έτος, για έγκλημα που έχει τελεστεί με δόλο.
Η κατά το παρόν άρθρο ανικανότητα προς διορισμό αίρεται μόνο με την έκδοση διατάγματος κατά την παρ. 1 του άρθρου 47 του Συντάγματος, εφόσον με αυτό αίρονται οι συνέπειες της ποινής.
conditions_type: Δικαστικές
conditions_name: Στον διαγωνισμό δεν γίνονται δεκτοί όσοι απολύθηκαν από θέσεις του Δημοσίου ή Ο.Τ.Α. ή άλλου νομικού προσώπου του ευρύτερου δημόσιου τομέα, όπως αυτός οριοθετείται στον ν. 4270/2014 (Α’ 143), λόγω επιβολής της πειθαρχικής ποινής της οριστικής παύσης ή λόγω καταγγελίας της σύμβασης εργασίας για σπουδαίο λόγο αναγόμενο σε υπαιτιότητά τους.
conditions_type: Διοικητικές
conditions_name: Τα απαιτούμενα προσόντα πρέπει να συντρέχουν κατά τον χρόνο έναρξης του διαγωνισμού. Τα κωλύματα πρέπει να μην συντρέχουν τόσο κατά το χρόνο έναρξης του διαγωνισμού όσο και κατά τον χρόνο εγγραφής στη Σχολή, πλην της μη εκπλήρωσης των στρατιωτικών υποχρεώσεων, η οποία πρέπει να συντρέχει μόνον κατά τον χρόνο εγγραφής στη Σχολή.
conditions_type: Χρονικές
conditions_name: Εν ενεργεία δικαστικοί υπάλληλοι δεν μπορούν να συμμετάσχουν στον διαγωνισμό.
conditions_type: Επαγγελματικές
conditions_name: 1) Για τις θέσεις της κατηγορίας ΠΕ  του κλάδου Γραμματέων ως τυπικό προσόν απαιτείται (άρθρ. 22 παρ. 4 του ν. 4798/2021) πτυχίο ή δίπλωμα τμήματος ή σχολής του πανεπιστημιακού τομέα της ανώτατης εκπαίδευσης της ημεδαπής ή ισότιμο της αλλοδαπής, σύμφωνα και με το άρθρο 3 του ήδη ισχύοντος Π.Δ. 85/2022 (Α΄ 232).
2)  Για τις θέσεις της κατηγορίας ΤΕ του κλάδου Γραμματέων ως τυπικό προσόν  απαιτείται  (άρθρ. 22 παρ. 3 του ν. 4798/2021) το πτυχίο ή το δίπλωμα τμήματος ή σχολής Τεχνολογικού Εκπαιδευτικού Ιδρύματος (Τ.Ε.Ι.) ή Κέντρου Ανωτέρας Τεχνικής και Επαγγελματικής Εκπαίδευσης (Κ.Α.Τ.Ε.Ε.) ή ισότιμο πτυχίο ή δίπλωμα της ημεδαπής ή αλλοδαπής, σύμφωνα  και με το άρθρο  4 του  ήδη ισχύοντος Π.Δ. 85/2022 (Α΄ 232).
3) Για τις θέσεις της κατηγορίας ΔΕ του κλάδου Γραμματέων ως τυπικό προσόν   απαιτείται (άρθρ. 22 παρ. 2 του ν.4798/2021) απολυτήριος τίτλος ή πτυχίο σχολής δευτεροβάθμιας εκπαίδευσης ή άλλου ισότιμου σχολείου ή ισότιμος τίτλος αντίστοιχης ειδικότητας εκπαιδευτικών δομών της αλλοδαπής, σύμφωνα με το άρθρο 5 του  ήδη ισχύοντος Π.Δ. 85/2022 (Α΄ 232).
4) Για τις θέσεις των κατηγοριών ΠΕ ή ΤΕ του κλάδου Γραμματέων το ως άνω τυπικό προσόν καλύπτεται, επίσης (άρθρ. 22 παρ. 5 του ν.4798/2021): α) από κατόχους πτυχίων ή διπλωμάτων ανώτατης εκπαίδευσης που έχουν αποκτηθεί σε χώρες μέλη της Ευρωπαϊκής Ένωσης, στους οποίους έχει χορηγηθεί πράξη αναγνώρισης επαγγελματικής ισοτιμίας από το Συμβούλιο Αναγνώρισης Επαγγελματικής Ισοτιμίας Τίτλων Τριτοβάθμιας Εκπαίδευσης (Σ.Α.Ε.Ι.Τ.Τ.Ε.) του άρθρου 10 του π.δ. 165/2000 (Α` 149), όπως ισχύει, β) κατόχους απόφασης αναγνώρισης επαγγελματικών προσόντων ανώτατης ή μεταδευτεροβάθμιας ή δευτεροβάθμιας εκπαίδευσης από το Συμβούλιο Αναγνώρισης Επαγγελματικών Προσόντων (Σ.Α.Ε.Π.) του άρθρου 55 του π.δ. 38/2010 (Α` 78), όπως ισχύει, γ) κατόχους απόφασης αναγνώρισης επαγγελματικής ισοδυναμίας τίτλων τυπικής ανώτατης εκπαίδευσης από το Σ.Α.Ε.Π. ή το Α.Τ.Ε.Ε.Ν., βάσει της παρ. 2 του άρθρου 1 του π.δ. 38/2010(Α` 78), όπως ισχύει, δ) κατόχους τίτλων μεταδευτεροβάθμιας εκπαίδευσης που έχουν αποκτηθεί σε χώρες μέλη της Ευρωπαϊκής Ένωσης, στους οποίους έχει αναγνωρισθεί το δικαίωμα άσκησης νομοθετικά κατοχυρωμένου επαγγέλματος, σύμφωνα με σχετική απόφαση αναγνώρισης επαγγελματικής εκπαίδευσης που χορηγείται από το Συμβούλιο Επαγγελματικής Αναγνώρισης Τίτλων Εκπαίδευσης και Κατάρτισης (Σ.Ε.Α.Τ.Ε.Κ.) του άρθρου 13 του π.δ. 231/1998 (Α` 178), ε) κατόχους διπλωμάτων, πιστοποιητικών και άλλων τίτλων που έχουν αποκτηθεί σε χώρες μέλη της Ευρωπαϊκής Ένωσης, στους οποίους έχει χορηγηθεί, βάσει του συστήματος αυτόματης αναγνώρισης διπλωμάτων, άδεια άσκησης επαγγέλματος από τις αρμόδιες εθνικές αρχές, σύμφωνα με τα π.δ. 40/1986 (Α` 14), 84/1986 (Α` 31), 97/1986 (Α` 35), 98/1986 (Α` 35), 53/2004 (Α` 43), 40/2006 (Α` 43) και την υπό στοιχεία Α4/5226/1987 (Β` 613) κοινή απόφαση των Υπουργών Εθνικής Οικονομίας, Υγείας, Πρόνοιας και Κοινωνικών Ασφαλίσεων και Εθνικής Παιδείας και Θρησκευμάτων.  
 5)Για τις θέσεις της κατηγορίας ΠΕ Δημοσιονομικού Ελέγχου-Διοικητικής Υποστήριξης του Ελεγκτικού Συνεδρίου, ως τυπικό προσόν απαιτείται  (άρθρ. 22 παρ. 11. εδ.α’  του ν. 4798/2021) πτυχίο σχολής ή τμήματος νομικών, πολιτικών, οικονομικών-λογιστικών, χρηματοοικονομικών ή στατιστικών επιστημών, δημόσιας διοίκησης ή διοίκησης επιχειρήσεων, σύμφωνα και με το άρθρο 3 του ήδη ισχύοντος Π.Δ. 85/2022 (Α΄ 232). Τα καθήκοντα των υπαλλήλων αυτών ορίζονται στην ειδική για το Ελεγκτικό Συνέδριο νομοθεσία.
 6) Για τις θέσεις της κατηγορίας ΤΕ Δημοσιονομικού Ελέγχου-Διοικητικής Υποστήριξης του Ελεγκτικού Συνεδρίου, ως τυπικό προσόν απαιτείται  (άρθρ. 22 παρ. 11. εδ.β’  του ν. 4798/2021) πτυχίο σχολής οικονομικών-λογιστικών ή στατιστικών επιστημών, σύμφωνα  και με το άρθρο  4 του  ήδη ισχύοντος Π.Δ. 85/2022 (Α΄ 232).
conditions_type: Εκπαιδευτικές
conditions_name: Για τις θέσεις όλων των κατηγοριών (ΠΕ, ΤΕ και ΔΕ) ως πρόσθετο τυπικό προσόν απαιτείται (άρθρ. 22 παρ. 6 του ν. 4798/2021) η γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων, γ) υπηρεσιών διαδικτύου, η οποία αποδεικνύεται με τα πιστοποιητικά και τους τίτλους που προβλέπονται στην παρ. 2 του άρθρου 9 του Π.Δ. 85/2022 (Α΄ 232), όπως ισχύει.
conditions_type: Εκπαιδευτικές
conditions_name: Για τις κατηγορίες ΠΕ και ΤΕ απαιτείται ως πρόσθετο τυπικό προσόν η πολύ καλή γνώση της αγγλικής, γαλλικής, γερμανικής ή ιταλικής και για την κατηγορία ΔΕ η καλή γνώση μιας από τις πιο πάνω γλώσσες  (άρθρ. 22 παρ. 7 του ν. 4798/2021), η οποία αποδεικνύεται με τα πιστοποιητικά και τους τίτλους που προβλέπονται  στο άρθρο 10 του  π.δ. 85/2022 (Α’ 232), όπως ισχύει.
conditions_type: Εκπαιδευτικές
Αίτηση: Κατάθεση: Κατάθεση από τον αιτούντα (ψηφιακή)
Κατατίθεται από: Φυσικά πρόσωπα
Σημειώσεις: Οι υποψήφιοι υποβάλλουν ηλεκτρονικά στη γραμματεία της Εθνικής Σχολής Δικαστικών Λειτουργών αίτηση συμμετοχής στον διαγωνισμό, η οποία έχει τον χαρακτήρα υπεύθυνης δήλωσης. Επίσης οι υποψήφιοι δηλώνουν μία μόνο κατηγορία κατηγορία στην οποία επιθυμούν να διαγωνισθούν, ήτοι κατηγορία Πανεπιστημιακής Εκπαίδευσης (ΠΕ) ή Τεχνολογικής Εκπαίδευσης (ΤΕ) ή Δευτεροβάθμιας Εκπαίδευσης (ΔΕ), αναλόγως των τυπικών τους προσόντων. Με την αίτηση συμμετοχής συνυποβάλλονται όλα τα δικαιολογητικά με τα οποία αποδεικνύεται η συνδρομή των απαιτούμενων προσόντων και η έλλειψη των κωλυμάτων (βλ. ενότητα "Τι θα χρειαστείτε"). Η σωματική και ψυχική υγεία του υποψηφίου πιστοποιείται με γνωματεύσεις που υποβάλλονται ηλεκτρονικά μαζί με την αίτηση.
Τίτλος: Αίτηση συμμετοχής στον διαγωνισμό για την εισαγωγή στην Εθνική Σχολή Δικαστικών Λειτουργών εκπαιδευομένων που πρόκειται να καταλάβουν θέσεις δικαστικών υπαλλήλων.
Τύπος αίτησης: Αίτηση / Υπεύθυνη δήλωση
Βήματα: step_description: Σύνταξη κοινής απόφασης Υπουργού Δικαιοσύνης  - Υπουργού Εθνικής Οικονομίας & Οικονομικών  - Υπουργού Οικονομικών, με την οποία προκηρύσσεται  διαγωνισμός για την εισαγωγή εκπαιδευομένων που πρόκειται να καταλάβουν θέσεις δικαστικών υπαλλήλων στην Εθνική Σχολή Δικαστικών Λειτουργών.
step_implementation: Υπογραφή
step_note: 1. Στην προκήρυξη του εισαγωγικού διαγωνισμού για την επιλογή εκπαιδευομένων που πρόκειται να καταλάβουν θέσεις δικαστικών υπαλλήλων ορίζονται: α) ο αριθμός των εκπαιδευομένων, β) οι θέσεις που πρόκειται να καλυφθούν ανά κατηγορία εκπαίδευσης, κλάδο και δικαστική υπηρεσία, γ) ο χρόνος έναρξης του διαγωνισμού και δ) η προθεσμία υποβολής των αιτήσεων συμμετοχής, η οποία δεν δύναται να είναι μικρότερη των δεκαπέντε (15) ημερών από τη δημοσίευση της προκήρυξης.

2. Το πρόγραμμα, η εξεταστέα ύλη, η διαδικασία, ο ορισμός επιτηρητών, καθώς και κάθε άλλο σχετικό θέμα, το οποίο αναφέρεται στους υποψηφίους, στους όρους και στον τρόπο διεξαγωγής του διαγωνισμού, καθορίζονται με απόφαση της εξεταστικής επιτροπής,  πλην των εξεταστικών κέντρων που ορίζονται από τη Σχολή.
step_official: Αρμόδιος Υπουργός
step_title: Σύνταξη σχεδίου προκήρυξης
step_description: Αποστέλλεται με έγγραφο της υπηρεσίας το σχέδιο της προκήρυξης για έλεγχο και συνυπογραφή.
step_implementation: Υπογραφή
step_official: Αρμόδιο Τμήμα
step_title: Αποστολή του σχεδίου προκήρυξης στο Υπουργείο Εθνικής Οικονομίας και Οικονομικών
step_description: Παραλαβή του σχεδίου προκήρυξης υπογεγραμμένο από τον συναρμόδιο φορέα .  Ο αρμόδιος υπάλληλος πρωτοκολλεί και χρεώνει αυτόματα το διαβιβαστικό με συνημμένο το σχέδιο της προκήρυξης, μέσω του ηλεκτρονικού συστήματος (papyros) στο αρμόδιο τμήμα.
step_implementation: Ενέργεια μέσω λογισμικού
step_official: Αρμόδιο Τμήμα
step_title: Παραλαβή του σχεδίου προκήρυξης
step_description: Το έγγραφο του ενυπόγραφου σχεδίου της προκήρυξης του εισαγωγικού διαγωνισμού, χρεώνεται στον αρμόδιο υπάλληλο.
step_implementation: Χειροκίνητη ενέργεια
step_official: Αρμόδιος Διευθυντής
step_title: Χρέωση του διαβιβαστικού
step_description: Αποστολή της προκήρυξης στο Εθνικό Τυπογραφείο, προκειμένου να δημοσιευθεί στην Εφημερίδα της Κυβερνήσεως.
step_implementation: Ενέργεια μέσω λογισμικού
step_official: Αρμόδιο Τμήμα
step_title: Αποστολή της προκήρυξης στο Εθνικό Τυπογραφείο
step_description: Μετά την δημοσίευση της προκήρυξης στο Εθνικό Τυπογραφείο αναρτάται στον ιστότοπο της Διαύγειας η ανωτέρω προκήρυξη.
step_implementation: Ενέργεια μέσω λογισμικού
step_official: Αρμόδιο Τμήμα
step_title: Ανάρτηση της προκήρυξης στον ιστότοπο "Διαύγεια"
step_description: Ανάρτηση της προκήρυξης από το αρμόδιο τμήμα του Υπουργείου Δικαιοσύνης στην ιστοσελίδα του.
step_implementation: Ενέργεια μέσω λογισμικού
step_official: Αρμόδιο Τμήμα
step_title: Ανάρτηση της προκήρυξης στην ιστοσελίδα του Υπουργείου Δικαιοσύνης
step_description: Ανάρτηση της προκήρυξης στην ιστοσελίδα της Εθνικής Σχολής Δικαστικών Λειτουργών.
step_implementation: Ενέργεια μέσω λογισμικού
step_official: Αρμόδιος φορέας
step_title: Ανάρτηση της προκήρυξης στην ιστοσελίδα της ΕΣΔΙ
step_description: Η προθεσμία υποβολής των αιτήσεων συμμετοχής καθορίζεται από την προκήρυξη και δεν δύναται να είναι μικρότερη των δεκαπέντε (15) ημερών από τη δημοσίευση της προκήρυξης.
step_implementation: Ενέργεια μέσω λογισμικού
step_note: Οι υποψήφιοι υποβάλλουν ηλεκτρονικά στη γραμματεία της Εθνικής Σχολής Δικαστικών Λειτουργών αιτήσεις συμμετοχής στον διαγωνισμό, οι οποίες έχουν τον χαρακτήρα υπεύθυνων δηλώσεων. Με την αίτηση του υποψηφίου συνυποβάλλονται και όλα τα απαραίτητα δικαιολογητικά, τα οποία απαιτούνται σύμφωνα με την σχετική προκήρυξη. Επίσης, με την ως άνω αίτηση δηλώνεται και η κατηγορία εκπαίδευσης στην οποία επιθυμεί να διαγωνισθεί.
step_official: Αρμόδιος Υπάλληλος
step_title: Υποβολή αιτήσεων υποψηφίων
step_description: Το πρώτο δεκαήμερο του μηνός Ιουνίου του έτους που προκηρύσσεται ο διαγωνισμός, ο Διευθυντής Κατάρτισης και Επιμόρφωσης Δικαστικών Υπαλλήλων με την συνδρομή υπαλλήλων της Σχολής ελέγχει τις αιτήσεις και καταρτίζει πίνακα υποψηφίων, οι οποίοι γίνονται δεκτοί για να συμμετάσχουν στον διαγωνισμό, καθώς και πίνακα υποψηφίων, οι οποίοι αποκλείονται από αυτόν.
step_implementation: Υπογραφή
step_official: Αρμόδια επιτροπή
step_title: Έλεγχος πληρότητας δικαιολογητικών και κατάρτισης πίνακα υποψηφίων
step_description: Οι πίνακες των υποψηφίων καθώς και  των αποκλειόμενων αναρτώνται στην ιστοσελίδα της Σχολής.
step_implementation: Ενέργεια μέσω λογισμικού
step_official: Αρμόδιος φορέας
step_title: Ανάρτηση των πινάκων
step_description: Η ένσταση κατά του πίνακα υποψηφίων από όσους αποκλείονται του εισαγωγικού διαγωνισμού, υποβάλλεται  ηλεκτρονικά  στην Σχολή,    εντός δύο (2) ημερών από την ανάρτησή του πίνακα.
step_implementation: Ενέργεια μέσω λογισμικού
step_official: Αρμόδιος φορέας
step_title: Παραλαβή ενστάσεων των αποκλειόμενων υποψηφίων
step_description: Επί της ενστάσεων αποφαίνεται η επιτροπή του εισαγωγικού διαγωνισμού εντός της ίδιας ή το αργότερο της επομένης ημέρας από την υποβολή της,  με την σύνταξη σχετικού πρακτικού  και κοινοποίηση  στον ενδιαφερόμενο.
step_implementation: Υπογραφή
step_official: Αρμόδια επιτροπή
step_title: Σύνταξη πρακτικού
step_description: Ο Γενικός Διευθυντής της Εθνικής Σχολής Δικαστικών Λειτουργών εγκρίνει του τελικούς πίνακες, οι οποίοι υποβάλλονται από τον Διευθυντή Κατάρτισης και Επιμόρφωσης Δικαστικών Υπαλλήλων στον Πρόεδρο της Επιτροπής Διαγωνισμού, το αργότερο την τελευταία ημέρα του πρώτου δεκαπενθήμερου του μηνός Ιουνίου του έτους που προκηρύσσεται ο διαγωνισμός.
step_implementation: Υπογραφή
step_official: Αρμόδιος Γενικός Διευθυντής
step_title: Κατάρτιση τελικών πινάκων υποψηφίων
step_description: Ανάρτηση από το αρμόδιο Τμήμα, των τελικών πινάκων  στην ιστοσελίδα του Υπουργείου Δικαιοσύνης.
step_implementation: Ενέργεια μέσω λογισμικού
step_official: Αρμόδιο Τμήμα
step_title: Ανάρτηση των τελικών πινάκων υποψηφίων στην ιστοσελίδα του Υπουργείου Δικαιοσύνης
step_description: Ανάρτηση των τελικών πινάκων στην ιστοσελίδα της Εθνικής Σχολής Δικαστικών Λειτουργών.
step_implementation: Ενέργεια μέσω λογισμικού
step_official: Αρμόδιος Υπάλληλος
step_title: Ανάρτηση των τελικών πινάκων υποψηφίων στην ιστοσελίδα της ΕΣΔΙ
step_description: Το πρώτο στάδιο του διαγωνισμού  διεξάγεται στην Θεσσαλονίκη , εντός του τρίτου δεκαήμερου του μηνός Ιουνίου  και  περιλαμβάνει γραπτή εξέταση, με τη μορφή γραπτού δοκιμίου  ή θεμάτων πολλαπλής επιλογής, στα κάτωθι αντικείμενα:
α) θέμα γενικής παιδείας,
β) θέμα σχετικό με την οργάνωση και λειτουργία των δικαστηρίων και των εισαγγελιών που περιλαμβάνει στοιχεία του Κώδικα Δικαστικών Υπαλλήλων ν. 4798/2021 (Α’ 68), του Κώδικα Οργανισμού Δικαστηρίων και Κατάστασης Δικαστικών Λειτουργών ν. 4938/2022 (Α’ 109) όπως ισχύουν και του  Οργανικού Νόμου του Ελεγκτικού Συνεδρίου ν.4820/2021 (Α΄130)  και 
γ) στοιχεία δικαίου, ιδίως συνταγματικού και δικονομικού.
Τα θέματα της περ. β’ βαθμολογούνται από τους δικαστικούς λειτουργούς και τα θέματα των περ. α’ και γ’ από όλα τα μέλη της Επιτροπής. Ο Πρόεδρος της Επιτροπής του Εισαγωγικού Διαγωνισμού κατανέμει την εξέταση των αντικειμένων κατά τέτοιο τρόπο, ώστε σε κάθε εξεταζόμενο αντικείμενο να αντιστοιχούν δύο (2) βαθμολογητές. Οι βαθμολογητές οφείλουν να προετοιμάσουν ο καθένας από δύο (2) θέματα για το αντικείμενο που πρόκειται να βαθμολογήσουν  για κάθε κατηγορία εξεταζομένων. Την ημέρα των εξετάσεων συνέρχεται η εξεταστική επιτροπή  εγκρίνει κατά πλειοψηφία δύο (2)  από  τα θέματα αυτά και ο Πρόεδρος αυτής ενώπιον όλων των μελών της Επιτροπής διενεργεί κλήρωση και το θέμα που εξάγεται  από την κληρωτίδα για κάθε κατηγορία τίθεται στις εξετάσεις.
step_implementation: Χειροκίνητη ενέργεια
step_note: 1)Η βαθμολογική κλίμακα  για όλα τα στάδια του εισαγωγικού διαγωνισμού για την επιλογή εκπαιδευόμενων που πρόκειται να καταλάβουν  θέσεις  δικαστικών  υπαλλήλων  εκτείνεται από μηδέν (0) έως δεκαπέντε (15).
2)Η βαθμολόγηση κάθε γραπτού δοκιμίου του πρώτου σταδίου διενεργείται από δυο (2) βαθμολογητές κατά τα οριζόμενα στην παρ. 1 του άρθρου 55Ι του ν.4871/2021. Οι ενδείξεις των ατομικών στοιχείων των διαγωνιζομένων στα γραπτά  και η βαθμολογία του πρώτου βαθμολογητή καλύπτονται με αδιαφανές χαρτί, το οποίο αφαιρείται ενώπιον της εξεταστικής επιτροπής μετά την ολοκλήρωση της βαθμολόγησης σε όλες τις θεματικές ενότητες. Απαγορεύονται οποιεσδήποτε σημειώσεις επάνω στο γραπτό. Ο μέσος όρος των βαθμών των δύο (2) βαθμολογητών αποτελεί το βαθμό  του υποψηφίου στο γραπτό. Ως επιτυχόντες στο πρώτο στάδιο του εισαγωγικού  διαγωνισμού θεωρούνται όσοι υποψήφιοι έλαβαν μέσο  όρο βαθμολογίας στις τρεις (3) γραπτές δοκιμασίες τουλάχιστον οκτώ (8) και σε καμία από αυτές κάτω από πέντε (5). Ο τελικός βαθμός  κάθε υποψηφίου στο πρώτο στάδιο προκύπτει από τον  συνυπολογισμό των βαθμών που έλαβε στις τρεις (3) γραπτές δοκιμασίες του σταδίου αυτού.
step_official: Αρμόδια επιτροπή
step_title: Πρώτο στάδιο διαγωνισμού
step_description: Ανακοινώνονται τα αποτελέσματα του γραπτού διαγωνισμού στην ιστοσελίδα της  Εθνικής Σχολής Λειτουργών, το αργότερο μέχρι τέλος Οκτωβρίου.
step_implementation: Ενέργεια μέσω λογισμικού
step_note: Στο δεύτερο στάδιο του διαγωνισμού συμμετέχουν μόνο οι επιτυχόντες του πρώτου σταδίου.
step_official: Αρμόδιος φορέας
step_title: Ανακοίνωση των αποτελεσμάτων του πρώτου σταδίου
step_description: Το δεύτερο στάδιο του διαγωνισμού  διεξάγεται  από  την 1η  έως την 25η  Νοεμβρίου και  περιλαμβάνει προφορική εξέταση των υποψηφίων, σε αντικείμενα στα οποία εξετάστηκαν γραπτώς.
step_implementation: Χειροκίνητη ενέργεια
step_note: Ο Πρόεδρος της Επιτροπής του Εισαγωγικού Διαγωνισμού κατανέμει την εξέταση των θεματικών ενοτήτων σε όλα τα μέλη της Επιτροπής που διενεργούν τις προφορικές εξετάσεις. Η αξιολόγηση της επίδοσης του υποψηφίου στην  προφορική δοκιμασία γίνεται από κάθε μέλος της επιτροπής, το οποίο, μετά από το τέλος της εξέτασης, βαθμολογεί  την επίδοση του υποψηφίου με έναν  βαθμό για ολόκληρη την εξεταστέα ύλη. Ο μέσος όρος των βαθμών όλων των μελών της Επιτροπής αποτελεί  τον βαθμό του υποψηφίου στην προφορική δοκιμασία,  δηλαδή στο δεύτερο στάδιο του εισαγωγικού διαγωνισμού.
step_official: Αρμόδια επιτροπή
step_title: Δεύτερο στάδιο διαγωνισμού
step_description: Στον πίνακα οριστικών αποτελεσμάτων περιλαμβάνονται μόνο οι υποψήφιοι οι οποίοι έλαβαν τελικό βαθμό επιτυχίας στο  διαγωνισμό  τουλάχιστον οκτώ (8). Ο πίνακας των οριστικών αποτελεσμάτων επικυρώνεται από την αρμόδια Επιτροπή διαγωνισμού.
step_implementation: Υπογραφή
step_note: 1)Ο τελικός βαθμός επιτυχίας κάθε υποψηφίου προκύπτει από το άθροισμα του μέσου όρου της γραπτής  δοκιμασίας, με συντελεστή βαρύτητας εβδομήντα πέντε τοις εκατό (75%) και του μέσου όρου της προφορικής δοκιμασίας, με συντελεστή βαρύτητας είκοσι πέντε τοις εκατό (25%).
2)Ο τελικός βαθμός επιτυχίας προσαυξάνεται κατά  ένα δέκατο (1/10) της μονάδας για κάθε ένα μεταπτυχιακό δίπλωμα, για τους υποψηφίους των κατηγοριών ΠΕ και ΤΕ  και, πάντως, όχι περισσότερα από δύο (2), Πανεπιστημιακής Σχολής της ημεδαπής ή της αλλοδαπής αναγνωρισμένο με πράξη αρμοδίου οργάνου, ή που έχουν λάβει αναγνώριση  επαγγελματικής  ισοδυναμίας  από  το  Συμβούλιο   Αναγνώρισης  Επαγγελματικών  Προσόντων  (ΣΑΕΠ) ή το Αυτοτελές Τμήμα  Εφαρμογής  της  Ευρωπαϊκής  Νομοθεσίας  ( ΑΤΕΕΝ)  του Υπουργείου Παιδείας και  Θρησκευμάτων  και  κατά τρία  δέκατα  (3/10)  της  μονάδας για ένα διδακτορικό δίπλωμα Πανεπιστημιακής Σχολής της  ημεδαπής ή της αλλοδαπής αναγνωρισμένο με πράξη αρμοδίου οργάνου , ή έχουν λάβει αναγνώριση επαγγελματικής ισοδυναμίας από το Συμβούλιο Αναγνώρισης  Επαγγελματικών  Προσόντων  (ΣΑΕΠ)  ή  το  Αυτοτελές Τμήμα  Εφαρμογής  της  Ευρωπαϊκής  Νομοθεσίας  ( ΑΤΕΕΝ)  του Υπουργείου Παιδείας και Θρησκευμάτων. Σε περίπτωση κατοχής διδακτορικού διπλώματος δεν προστίθεται η προσαύξηση μεταπτυχιακού διπλώματος. Τα μέλη της Επιτροπής του Εισαγωγικού Διαγωνισμού αποφαίνονται, αν συντρέχουν   οι προϋποθέσεις προσαύξησης λόγω μεταπτυχιακού ή διδακτορικού διπλώματος. Η συνάφεια ή μη του διπλώματος με τα καθήκοντα του δικαστικού υπαλλήλου δεν ασκεί επιρροή για την κρίση αυτή της επιτροπής.
Μετά από τον υπολογισμό των προσαυξήσεων, οι υποψήφιοι  κατατάσσονται κατά  βαθμολογική σειρά στον πίνακα των οριστικών αποτελεσμάτων.
step_official: Αρμόδια επιτροπή
step_title: Κατάρτιση  πίνακα οριστικών αποτελεσμάτων
step_description: Αναρτάται στην ιστοσελίδα της  Εθνικής Σχολής  Δικαστικών Λειτουργών ο πίνακας των οριστικών αποτελεσμάτων (ανά κατηγορία εκπαίδευσης) το αργότερο μέχρι την 30ή Νοεμβρίου και αποστέλλεται στο Υπουργείο Δικαιοσύνης.
step_implementation: Ενέργεια μέσω λογισμικού
step_official: Αρμόδιος φορέας
step_title: Ανάρτηση του πίνακα των οριστικών αποτελεσμάτων στην ιστοσελίδα της Σχολής
step_description: Αποστολή του πίνακα οριστικών αποτελεσμάτων του διαγωνισμού (ανά κατηγορία εκπαίδευσης) για δημοσίευση στο Εθνικό Τυπογραφείο.
step_implementation: Ενέργεια μέσω λογισμικού
step_official: Αρμόδιο Τμήμα
step_title: Αποστολή του πίνακα των οριστικών αποτελεσμάτων του διαγωνισμού στο Εθνικό Τυπογραφείο
step_description: Εγγραφή στη σχολή των υποψηφίων, οι οποίοι περιλαμβάνονται στον πίνακα οριστικών αποτελεσμάτων, κατά σειρά επιτυχίας, έως ότου καλυφθεί ο αριθμός των θέσεων, ανά κατηγορία  εκπαίδευσης,  ο οποίος αναφέρεται στην προκήρυξη. Σε περίπτωση ισοβαθμίας, για την πλήρωση της τελευταίας θέσης, οι υποψήφιοι, οι οποίοι ισοβάθμησαν, εγγράφονται ως υπεράριθμοι.
step_implementation: Ενέργεια μέσω λογισμικού
step_official: Αρμόδιος φορέας
step_title: Εγγραφή επιτυχόντων
Εξερχόμενα: Διοικητική πράξη
Νομοθεσία: rule_article: 55Α, 55Ζ, 55Η, 55Θ, 55Ι, 55ΙΑ, 55ΙΒ και 55ΛΣΤ
rule_decision_number: 4871
rule_decision_year: 2021
rule_description: Μεταρρυθμίσεις στο νομοθετικό πλαίσιο της Εθνικής Σχολής Δικαστικών Λειτουργών και άλλες επείγουσες διατάξεις.
rule_gazette_doc_issue: Α
rule_gazette_doc_number: 246
rule_type: Νόμος
rule_article: 13, 19-24, 48
rule_decision_number: 5001
rule_decision_year: 2022
rule_description: Επιλογή, κατάρτιση και επιμόρφωση των δικαστικών υπαλλήλων στην Εθνική Σχολή Δικαστικών Λειτουργών –Τροποποιήσεις στον ν. 4871/2021 και λοιπές ρυθμίσεις του Υπουργείου Δικαιοσύνης.
rule_gazette_doc_issue: Α
rule_gazette_doc_number: 227
rule_type: Νόμος
rule_article: 54
rule_decision_number: 5016
rule_decision_year: 2023
rule_description: «Διεθνής Εμπορική Διαιτησία/ ΕΣ/Ηλεκτρονική κατάθεση εγγράφων/Δικαστικοί υπάλληλοι/Δικαστικοί επιμελητές κλπ»
rule_gazette_doc_issue: Α
rule_gazette_doc_number: 21
rule_type: Νόμος
rule_article: 30, 35
rule_decision_number: 5108
rule_decision_year: 2024
rule_description: «Ενοποίηση του πρώτου βαθμού δικαιοδοσίας, χωροταξική αναδιάρθρωση των δικαστηρίων της πολιτικής και ποινικής δικαιοσύνης και άλλες διατάξεις».
rule_gazette_doc_issue: Α
rule_gazette_doc_number: 65
rule_type: Νόμος
rule_article: 3-9, 22
rule_decision_number: 4798
rule_decision_year: 2021
rule_description: Κώδικας Δικαστικών Υπαλλήλων και λοιπές επείγουσες διατάξεις.
rule_gazette_doc_issue: Α
rule_gazette_doc_number: 68
rule_type: Νόμος
rule_article: 3-5, 9-10
rule_decision_number: 85
rule_decision_year: 2022
rule_description: Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο).
rule_gazette_doc_issue: Α
rule_gazette_doc_number: 232
rule_type: Προεδρικό Διάταγμα
rule_article: 20
rule_decision_number: 4270
rule_decision_year: 2014
rule_description: Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις.
rule_gazette_doc_issue: Α
rule_gazette_doc_number: 143
rule_type: Νόμος
rule_article: 32,50
rule_decision_number: 5099
rule_decision_year: 2024
rule_description: Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
rule_gazette_doc_issue: Α
rule_gazette_doc_number: 48
rule_type: Νόμος
rule_decision_number: 19173
rule_decision_year: 2025
rule_description: Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
rule_gazette_doc_issue: Β
rule_gazette_doc_number: 1783
rule_type: Κοινή Υπουργική Απόφαση
rule_decision_number: 11007
rule_decision_year: 2025
rule_description: Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
rule_gazette_doc_issue: Β
rule_gazette_doc_number: 3570
rule_type: Κοινή Υπουργική Απόφαση
Παρατηρήσεις: Ο εισαγωγικός διαγωνισμός περιλαμβάνει δύο (2) στάδια, τα οποία περιγράφονται αναλυτικά στα αντίστοιχα βήματα της διαδικασίας.
Σχετικά: Έννομα μέσα προστασίας ή έφεσης: Άλλο
Έννομα μέσα προστασίας ή έφεσης (άλλο): Ένσταση
Δείτε επίσης: title: el: Συγκρότηση εξεταστικής επιτροπής για την εισαγωγή δικαστικών υπαλλήλων στην Εθνική Σχολή Δικαστικών Λειτουργών
Σημειώσεις: Η ένσταση κατά του πίνακα υποψηφίων από όσους αποκλείονται του εισαγωγικού διαγωνισμού, υποβάλλεται ηλεκτρονικά στην Σχολή, εντός δύο (2) ημερών από την ανάρτησή του.
Άλλες πληροφορίες: Εναλλακτικοί τίτλοι: Προκήρυξη  και διενέργεια διαγωνισμού
για την εισαγωγή στην Εθνική Σχολή Δικαστικών Λειτουργών
εκπαιδευομένων που πρόκειται να καταλάβουν θέσεις δικαστικών υπαλλήλων.
Επίσημος τίτλος: Εισαγωγή εκπαιδευομένων στην Εθνική Σχολή Δικαστικών Λειτουργών που πρόκειται να καταλάβουν θέσεις δικαστικών υπαλλήλων.